Gerîlayanê YJA-Starî Darsîne Amed û Hesrete Dilgêş bi wesîleya Newroze ANFyî rê qisey kerd û hîsê xo pare kerdî.
Darsîne Amed vat: ''Mazlûm Dogan û Zekîye Alkanan ra nata ruhê xoverdayîşî yê Newroze dewam keno. Newroze bi Rayberîye hîna bîya manadar. Ma na Newroze reyde dekewena serra 50. ya partîya xo. Ma do na Newroze de azadîya Rayberê xo bîyarê ca. Embazê zîndanan bi xurtî xo ver danê û wayîrê mîrasê embaz Mazlûm Doganî vejîyenê. Ganî şarê ma her warî bikerê warê Newroze.''
Hesrete Dilgêş Amed vat: ''Newroze seba kurdan roşanê ganîbîyayîşî ya. Sey gerîlayan ma zî koyanê Kurdîstanî de Newroze pêşwazî kenê. Ma xoverdayîşê 2021î  Newroza 2022î de bi serkewtişî tacîdar bikerê. Coka ma venga pêro şaran danê ke verê xo bidê waranê têkoşînî. Çunke ma do bi nê têkoşînî dehaqanê nê çaxî bin bifînê.''
